Na temelju članka 35. Zakona o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15 i 94/17), članka 66. u svezi s člankom 2. Odluke o uvjetima, načinu i postupku raspolaganja nekretninama u vlasništvu Općine Sveti Filip i Jakov („Službeni glasnik Općine Sveti Filip i Jakov“ broj 1/18 i 7/19) te članka 32. Statuta Općine Sveti Filip i Jakov („Službeni glasnik Općine Sveti Filip i Jakov“ broj 2/14 – pročišćeni tekst. 6/14 1/18, 1/20, 2/21, 16/24) Općinsko vijeće Općine Sveti Filip i Jakov na svojoj 20. sjednici, održanoj dana --. veljače 2025. godine, donosi

**O D L U K U**

**o davanju suglasnosti za sklapanje Dodatka I. Ugovora o darovanju nekretnine**

**Članak 1.**

Ovom odlukom daje se suglasnost za sklapanje Dodatka I. Ugovora o darovanju nekretnine sklopljenom između Općine Sveti Filip i Jakov kao darivatelja i Zadarske nadbiskupije – Župe Gospe od Karmela Turanj kao daroprimatelja, KLASA: 940-01/19-01/06, URBROJ: 2198/19-01-20-3, od dana 17. siječnja 2020. godine.

**Članak 2.**

Dodatkom I. Ugovora o darovanju nekretnine, preciziranom u članku 1. ove Odluke, izmijenit će se članak 4. predmetnog Ugovora o darovanju nekretnine na način da se rok za privođenje nekretnine namjeni utvrđenoj u članku 1. stavak 3. Odluke o darovanju nekretnine u vlasništvu Općine Sveti Filip i Jakov ( „Službeni glasnik Općine Sveti Filip i Jakov broj“ 10/19) produljuje za 3 ( tri) godine računajući od dana 17. siječnja 2030. godine.

U Dodatak I. Ugovora o darovanju nekretnine o davanju suglasnosti za sklapanje Dodatka I. Ugovora o darovanju nekretnine unijet će se raskidna klauzula ukoliko daroprimatelj ne privede nekretninu ugovornoj svrsi u roku utvrđenom u prethodnom stavku ovog članka ili se promijeni namjena darovane nekretnine, u slučaju otuđenja te ukoliko se darovana nekretnina ošteti namjernim ponašanjem daroprimatelja ili postupanjem s krajnjom nepažnjom.

Zabrana otuđenja darovane nekretnine iz prethodnog stavka ovog članka upisati će se u zemljišnu knjigu.

**Članak 3.**

Za potpisivanje navedenog Dodatka I. Ugovora o darovanju nekretnine kao i poduzimanje svih potrebnih radnji vezanih za sklapanje istog ovlašćuje se Općinski načelnik.

**Članak 4.**

Ova Odluka stupa na snagu osmog dana od dana objave u Službenom glasniku Općine Sveti Filip i Jakov.

**KLASA:**

**URBROJ:**

**Sveti Filip i Jakov, --. veljače 2025. godine**

 **OPĆINSKO VIJEĆE OPĆINE SVETI FILIP I JAKOV**

 Predsjednik Općinskog vijeća Igor Pedisić

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Obrazloženje**

Pravni temelj za donošenje ove odluke je članak 66. u svezi s člankom 2. Odluke o uvjetima, načinu i postupku raspolaganja nekretninama u vlasništvu Općine Sveti Filip i Jakov („Službeni glasnik Općine Sveti Filip i Jakov“ broj 1/18 i 7/19).

Općinsko vijeće Općine Sveti filip i Jakov donijelo je na 14. sjednici, održanoj 16. rujna 2019. godine, Odluku o darovanju nekretnine u vlasništvu Općine Sveti Filip i Jakov ( „Službeni glasnik Općine Sveti Filip i Jakov broj“ 10/19) kojom je Zadarskoj nadbiskupiji – Župi Gospe od Karmela Turanj darovalo nekretninu u svrhu izgradnje nove župne crkve. Odlukom je određena obveza privođenja nekretnine svrsi u roku 10 godina od potpisivanja Ugovora o darovanju nekretnine. Predmetni ugovor između Općine Sveti Filip i Jakov i Zadarske nadbiskupije – Župe Gospe od Karmela Turanj sklopljen je 17. siječnja 2020. godine.

Povod donošenja ove odluke je zamolba Župnog dvora Turanj kojom se Općina obavještava da su počele pripremne radnje radi privođenja svrsi predmetne odnosno da su započele pripremne radnje radi izgradnje nove župne crkve u Turnju.

U Zamolbi se između ostalog moli sklapanje aneksa Ugovora o darovanju nekretnine sklopljenog 17. siječnja 2020. godine kojim bi se produžio rok privođenja svrsi za još dodatne tri godine.

Kako je navedeni projekt od iznimnog značaja za lokalnu ali i širu zajednicu, a za postupak izgradnje nove župne crkve je izvjesno da će trajati duže vrijeme, predlaže se donošenje odluke kojom bi se dala suglasnost za sklapanje Dodatka I. Ugovora o darovanju nekretnine kojim bi se rok za privođenje nekretnine svrsi produljio za 3 godine.

Slično kao i u osnovnom Ugovoru o darovanju nekretnine, u Dodatak I. Ugovora unijela bi se raskidna klauzula ukoliko daroprimatelj ne privede nekretninu ugovorenoj svrsi u produljenom roku ili se promijeni namjena darovane nekretnine, u slučaju otuđenja te ukoliko se darovana nekretnina ošteti namjernim ponašanjem daroprimatelja ili postupanjem s krajnjom nepažnjom.

Zabrana otuđenja darovane nekretnine upisala bi se u zemljišnu knjigu.

Slijedom svega navedenog, predlaže se donošenje Odluke o davanju suglasnosti za sklapanje Dodatka I. Ugovora o darovanju nekretnine.